Absolut Vodka
Store norske leksikon,Næringsmidler og husholdning,Drikke,Brennevin
Absolut Vodka er et svensk brennevinsmerke og en av verdens mest kjente merkevarer. Absolut produseres i Åhus i Kristianstad kommune i østre Skåne. Absolut Vodka lages av hvete og har et alkoholinnhold på 40-45 volumprosent. Gjennom bevisst merkevarebygging siden lanseringen i 1979, har Absolut vokst til å bli et av verdens mest solgte brennevinsmerker i premium-kategorien, bare forbigått av Bacardi rom og Smirnoff vodka (2004). I 2008 ble moderselskapet Vin & Sprit solgt til franske Pernod Ricard for 55 milliarder svenske kroner.
Absolut er kjent for sin enkle design med stor gjenkjennelseseffekt: flasken har form etter en gammel medisinflaske med kort hals, og etiketten er trykket direkte på den fargeløse flasken. Ved å basere markedsføringen på kunst og design, blant annet ved å samarbeide med kjente samtidskunstnere som Andy Warhol og Damien Hirst, har merkevaren fått en aura av kultur og status. Den kreative og aggressive markedsføringen blir samtidig kritisert for å gi Absolut kultstatus blant ungdommer. Les mer i Store norske leksikon brennevin vodka